Kokkedoor: Ontmoet Aletta Coetzee
JY LEES NOU Kokkedoor: Ontmoet Aletta Coetzee
ALETTA COETZEE (ONTHOUKOK)
Huidige beroep: Boekhouer.
Geboortedatum: 4 Maart 1983.
Waar het jy leer kook: Op die plaas naby Prieska, Noord-Kaap.
Watter gereg maak jy die graagste: Skaapboud en hoenderpastei.
Het jy ‘n spesiale wenk in die kombuis: Proe! Proe! Proe!
Ek kan nie kook sonder . . . musiek en wyn nie.
Dié boekhouer van Worcester vind inspirasie agter die kospotte. Sy het by haar ma op hul familieplaas in die distrik Prieska leer kook. Haar vernuftige kookkuns is geslyp op haar pa wat al verskeie eksperimentele geregte moes proe. Aletta droom daarvan om haar eie resepteboek te publiseer wat sal wentel om familie en tradisionele boerekos. Aletta en haar man het al groot hartseer beleef toe hul een dag oue babadogtertjie oorlede is. Aletta wil graag eendag ’n ondersteuningsplatform begin vir ouers wat soortgelyke trauma ervaar. Sy ken ook haar storie op die jagveld en is ’n merkwaardige skut.